a)

Meastóireacht ar dhálaí ar fheirmeacha ar mian leo teacht isteach sa scéim um shonrúchán tionscnaimh, agus cigireacht ar fheirmeacha formheasta.” “Fíoróidh an Institiúid um Dheimhniú cé acu a chomhlíonann táirgeoirí ar mian leo teacht isteach sa scéim forálacha leabhrán na gcaighdeán maidir leis na nithe a leanas nó nach gcomhlíonann: - suíomh na feirme laistigh den limistéar táirgthe; - córas táirgthe; - póir a choimeádtar ar an bhfeirm; - plean próifiolacsais a mholtar, agus cóireáil agus/nó vacsaínithe a mheastar a bheith riachtanach.” “Tar éis na cuairte ar an bhfeirm, cuirfidh an Institiúid um Dheimhniú tuarascáil faoi bhráid Chumann na dTáirgeoirí.” “Tráth ar bith agus gan fógra roimh ré, déanfaidh an Institiúid um Dheimhniú, cigireacht ar fheirmeacha a tháirgeann mairteoil lena ndeimhniú faoin sonrúchán tionscnaimh áirithe. Ní mór réimeas oibre na gcóras táirgthe oibríochtúla a chur san áireamh le linn cuairteanna cigireachta.” “Leis an gcigireacht, díreofar go sonrach ar fheirmeacha agus cumhdófar na nithe a leanas: - aitheantas agus aois (ní mór ainmhithe a bheith cláraithe faoi 3 mhí d’aois) na n-eallaí atá ar an bhfeirm; - seiceáil gur fíor an fhaisnéis a thugtar ar an aitheantas agus ar na cártaí sláinte agus go bhfuil bileoga bóithigh líonta isteach i gceart; - láimhseáil agus bainistíocht na n-ainmhithe ; - an bheatha a sholáthraítear (cigireacht ar mhainséir); - samplaí faecais, fuail agus fola a bhailiú lena n-anailísiú.” “Cuirfear Cumann na dTáirgeoirí ar an eolas láithreach faoi aon neamhrialtacht dá dtagtar uirthi. Déanfar na feirmeacha a bhfuil cuairt le tabhairt orthu a phiocadh go randamach gach mí, agus déanfar dhá chuairt ar a laghad ar gach feirm.” “b) Meastóireacht ar dhálaí atá ann cheana agus cigireacht ar sheamlais:” “Chun go dtiocfaidh seamlais isteach sa scéim um shonrúchán tionscnaimh agus clárú léi, áiritheoidh an Institiúid um Dheimhniú roimh ré go gcomhlíonfar na coinníollacha a shonraítear i leabhrán sonraíochtaí an tsonrúcháin tionscnaimh. Tar éis na cuairte ar an seamlas, cuirfidh an Institiúid um Dheimhniú tuarascáil faoi bhráid Chumann na dTáirgeoirí.’ Ní mór cigire den Institiúid um Dheimhniú a bheith i láthair tráth maraithe na n-ainmhithe dá lorgaítear stádas an tsonrúcháin tionscnaimh. Ní fhéadfar é sin a dhéanamh ach ag seamlais chláraithe amháin.” “Gach uair dá dtugann cigire na hInstitiúid um Dheimhniú cuairt ar an seamlas chun bheith ina fhinné ar mharú na n-ainmhithe , áiritheoidh sé go mbeidh na caighdeáin a shonraítear sa leabhar deimhniúcháin á gcomhlíonadh ansin, go háirithe maidir leis na pointí a leanas:’ - seiceáil i dtaca leis na taifid ar cheart iad a bheith á gcoimeád ansin, go bhfuil siad líonta isteach i gceart le fíorshonraí, go háirithe maidir le húsáid na ndeimhnithe ráthaíochta; - cé acu is féidir na hainmhithe a mharú nó nach féidir, agus na tréimhsí sábháilteachta a shonraítear le haghaidh cóireálacha tréidliachta a oideasaítear á gcoinneáil ar aigne; - na dálaí scíthe roimh mharú agus cóiríocht ar leithligh á soláthar le haghaidh ainmhithe a chuirtear isteach i gcláir an tsonrúcháin tionscnaimh; - comhlíonadh na gcoinníollacha teicniúla agus sláintíochta a shainítear i reachtaíocht atá i bhfeidhm faoi láthair le haghaidh seamlas, eadhon, cóiríocht, sláinteachas agus glaineacht, nósanna imeachta teicniúla le linn an mharaithe agus ullmhú na gconablach, agus dálaí cuisniúcháin; - aitheantas (le stampa cigireachta), marcáil agus aicmiú conablaigh, taobhanna agus ceathrúna iomlána ar an líne maraithe agus i bhfuarstóras; - ceann scríbe na gconablach, na dtaobhanna agus na n-alt a sheoltar; - comhfhreagairt idir uimhreacha aitheantais na n-ainmhithe a théann isteach sa seamlas lena marú, na huimhreacha maraithe, na conablaigh, taobhanna, ceathrúna, ailt agus/nó píosaí díobh atá i láthair nó a sheoltar agus na deimhnithe ráthaíochta a eisítear.” “Uair sa mhí, beidh cigire den Institiúid um Dheimhniú ina fhinné ar theacht isteach na n-ainmhithe ag an seamlas agus áiritheoidh go gcomhlíonfaidh na caighdeáin agus na dálaí an reachtaíocht atá i bhfeidhm faoi láthair agus na hainmhithe á n-iompar, á ndíluchtú agus á láimhseáil. Déanfar cuairteanna den sórt sin gan fógra a thabhairt roimh ré. Uair sa mhí freisin, seiceálfaidh an cigire den Institiúid um Dheimhniú na leabhráin seolta réamhuimhrithe. Sa seamlas, beidh an cigire den Institiúid um Dheimhniú freagrach as na conablaigh, taobhanna agus ailt a stampáil agus as deimhnithe ráthaíochta a eisiúint. Is é an Institiúid um Dheimhniú a shaineoidh cruth agus méid an stampa agus an nós imeachta chun na conablaigh, taobhanna, ceathrúna agus/nó ailt a mharcáil leis an stampa. Tar éis gach cigireachta, cuirfidh an Institiúid um Dheimhniú tuarascáil faoi bhráid Chumann na dTáirgeoirí. Cuirfear Cumann na dTáirgeoirí ar an eolas láithreach faoi aon neamhrialtacht dá dtagtar uirthi.” “c) Meastóireacht ar dhálaí atá ann cheana agus cigireacht ar ionaid phacála:” “Chun go dtiocfaidh seamlais isteach sa scéim um shonrúchán tionscnaimh agus clárú léi, áiritheoidh an Institiúid um Dheimhniú roimh ré go ráthófar leis na dálaí atá ann cheana go gcomhlíonfar na coinníollacha a shonraítear i leabhrán sonraíochtaí an tsonrúcháin tionscnaimh. Tar éis cuairte ar an ionad pacála, cuirfidh an Institiúid um Dheimhniú tuarascáil faoi bhráid Chumann na dTáirgeoirí. Tabharfar cuairt ar gach ionad pacála 6 huaire in aghaidh na bliana ar a laghad, gan fógra a thabhairt roimh ré agus tráth is iomchuí leis an Institiúid um Dheimhniú.” “I ngach ionad pacála déanfar na pointí a leanas a iniúchadh go háirithe: - na taifid ar cheart iad a bheith á gcoimeád ansin – ní mór iad a bheith líonta isteach i gceart le fíorshonraí, go háirithe maidir le húsáid na ndeimhnithe ráthaíochta; - comhlíonadh na gcoinníollacha sláinteachais agus sláintíochta a cheanglaítear leis an reachtaíocht atá i bhfeidhm faoi láthair; - aitheantas (leis an sonrúchán tionscnaimh) agus bunáitíocht na n-alt in éineacht le sonrúchán tionscnaimh agus/nó codanna de a aimsítear ar an áitreabh, cé acu is i bhfuarstóras iad nó gearrtha suas agus pacáilte; - comhfhreagairt idir na conablaigh, taobhanna agus/nó ceathrúna a sheachadtar agus a sheoltar; - comhlíonadh na gcaighdeán maidir le gearradh suas agus pacáil arna mbunú ag an Institiúid um Dheimhniú agus comhlíonadh reachtaíocht atá i bhfeidhm faoi láthair; - an cineál pacáistíochta a úsáidtear (pacáistíocht thrédhearcach ba cheart a bheith ann).” “Tar éis gach cigireachta, cuirfidh an Institiúid um Dheimhniú tuarascáil faoi bhráid Chumann na dTáirgeoirí. Cuirfear Cumann na dTáirgeoirí ar an eolas láithreach faoi aon neamhrialtacht dá dtagtar uirthi.” “d) Meastóireacht ar dhálaí atá ann cheana agus cigireacht ar shiopaí miondíola:” “Chun go dtiocfaidh siopaí miondíola isteach sa scéim um shonrúchán tionscnaimh agus clárú léi, tabharfaidh an Institiúid um Dheimhniú cuairt orthu chun measúnú a dhéanamh ar cé acu is féidir leis an siopa ionchasach na coinníollacha a shonraítear i leabhrán sonraíochtaí an tsonrúcháin tionscnaimh a chomhlíonadh.” “Tabharfar fócas sonrach ar na nithe a leanas leis an gcigireacht ar shiopaí miondíola: - comhlíonadh na gcoinníollacha sláinteachais agus sláintíochta a leagtar amach i reachtaíocht atá i bhfeidhm faoi láthair; - aitheantas taobh amuigh an tsiopa miondíola; - na taifid ar cheart iad a bheith á gcoimeád ansin – ní mór iad a bheith líonta isteach i gceart le fíorshonraí; - comhfhreagairt idir na hailt agus/nó na codanna díobh a sheachadtar agus a dhíoltar; - aitheantas agus bunáitíocht na n-alt in éineacht le sonrúchán tionscnaimh agus/nó codanna díobh a aimsítear ar an áitreabh, cé acu i bhfuarstóras nó ar taispeáint; - pacáistiú agus lipéadú na n-alt lena ndíol; - i gcás na trádála miondíola, scaradh na feola atá deimhnithe leis an sonrúchán tionscnaimh, agus an gcomhlíontar laethanta díola eisiacha, más ann dóibh; - comparáid idir na deimhnithe ráthaíochta a aimsítear ar fheoil dheimhnithe i ngach siopa miondíola le taifid na feola a sheachadtar agus a dhíoltar; - fíorú na gclásal conartha.” “d) Gnéithe eile den chigireacht:” “I dtaca le gach nós imeachta cigireachta, ní mór é a eagrú agus a dhéanamh i gcomhréir le forálacha leabhrán sonraíochtaí an tsonrúcháin tionscnaimh. I gcoitinne, eagrófar gach nós imeachta cigireachta ar bhealach gur éasca tionscnamh an táirge a chinneadh ag gach céim den táirgeadh agus go n-aithnítear gach nasc réamhtheachtach sa slabhra táirgeachta go héasca. Ag aon chéim sa táirgeadh, féadfaidh an comhlacht deimhniúcháin diúltú d’ainmhithe, ailt nó codanna díobh, mar a leagtar síos i leabhrán sonraíochtaí an tsonrúcháin tionscnaimh agus i gcomhaontú le cinneadh na hInstitiúide um Dheimhniú. Tá gach pointe cigireachta a luaitear faoi réir a fhíoraithe agus a mheasúnaithe ag an Institiúid um Dheimhniú, a sheolfaidh a thuarascáil chuig Cumann na dTáirgeoirí. Tá sé de cheart ag gach táirgeoir, seamlas, ionad pacála agus siopa miondíola go gcuirfear ar an eolas iad faoi gach measúnú a dhéantar. I gcásanna nach gcumhdófar leis na rialacháin sin, is cinneadh críochnaitheach a bheidh i gcinneadh na hInstitiúide um Dheimhniú.” “II. Anailísí a fheidhmítear chun a áirithiú go gcomhlíonfar leabhrán sonraíochtaí an tsonrúcháin tionscnaimh” “II. Déanfar anailísí fisiceacha agus ceimiceacha chun a áirithiú go gcomhlíonfar leabhrán sonraíochtaí an tsonrúcháin tionscnaimh maidir le dálaí bainistíochta agus maraithe na n-ainmhithe .” Cumhdófar go sonrach leis na hanailísí: - fuil, faecas agus fual (a bhailítear ag an bhfeirm); - ae, matáin agus saill (a bhailítear ag an bhfeirm); “Roghnófar thart faoi 10 % de na feirmeacha gach mí chun go mbaileofar samplaí lena n-anailísiú. Ag gach seamlas, tógfar samplaí gach mí ó 2 % de na hainmhithe a mharaítear lena ndeimhniú leis an sonrúchán tionscnaimh. Eagrófar an tsampláil ar bhealach chun go dtógfar samplaí gach 6 mhí ó ainmhithe ó na feirmeacha uile.” Foclaíocht nua: (scriosta) Scriosadh forálacha rialaithe atá as dáta nó nach bhfuil feidhm feasta acu i bhfianaise reachtaíocht atá i bhfeidhm faoi láthair, ar forálacha iad nach bhfuil chomh comhsheasmhach le rialacha an chreata sa réimse sin i gcomhthéacs na rialuithe oifigiúla, nó nár cheart iad a bheith ina gcuid den nós imeachta cigireachta nó den tsonraíocht.